turjo4nis/wikipedia-bn-dump-20250701 huggingface dataset:
কানসাটের জমিদার বাড়ি

কানসাটের জমিদার বাড়ি বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি ঐতিহাসিক নিদর্শন। এটি স্থানীয়ভাবে রাজবাড়ি নামে পরিচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
কানসাটের জমিদার বাড়ি রাজশাহী বিভাগের অন্তর্ভুক্ত চাঁপাইনবাবগঞ্জ জেলার শিবগঞ্জ উপজেলায় অবস্থিত।

ইতিহাস 
কানসাটের জমিদার বাড়ির বংশের আদি পুরুষরা পূর্বে বগুড়া জেলার কড়ইঝাকইর গ্রামে বসবাস করতেন। তখন সেখানে তাদের উপর দস্যু সর্দার পণ্ডিত অত্যাচার শুরু করে দেয়। তার কারণে তারা সেখান থেকে বাধ্য হয়ে ময়মনসিংহ জেলার মুক্তাগাছায় এসে বসতি স্থাপন করেন। পরে আবার চাঁপাইনবাবগঞ্জ জেলার কানসাট নামক গ্রামে এসে বসতি গড়ে তোলেন। তারপর এখানে তারা জমিদারি প্রথা চালু করেন। তবে কবে তারা জমিদারি চালু করেন তা জানা যায়নি। এই জমিদার বংশের মূল প্রতিষ্ঠাতা হলেন সূর্যকান্ত, শশীকান্ত ও শীতাংশুকান্ত। এই জমিদাররা ছিলেন মুসলিম বিদ্বেষী। জমিদারদের মধ্যে মুসলিম বিদ্বেষী হিসেবে তাদের পরিচিতিটা বেশি ছিল। তারা ১৯৪০ সালে মুসলিমদেরকে উচ্ছেদ করার কাজে লিপ্ত হয় পড়ে। যার পরিপ্রেক্ষিতে পরবর্তীতে হিন্দু-মুসলিম দাঙ্গা শুরু হয়। পরে শ্যামপুর চৌধুরী বাড়ির নেতৃত্বে বাজিতপুর গ্রামের ১২টি ইউনিয়নের মুসলমানরা একসাথে হয়ে এর তীব্র আন্দোলন প্রতিবাদ জানায় এবং জমিদার বাড়ির বিরুদ্ধে একটি মামলা করে। তার ফল স্বরূপ কানসাটের জমিদার শীতাংশু বাবু মুসলিম সম্প্রদায়ের কাছে ক্ষমা চান। এইভাবে এই জমিদারদের ইতিহাস মানুষের মনে গেঁথে আছে। পরবর্তীতে দেশ ভাগের পর জমিদার প্রথা বিলুপ্ত হলে এই জমিদার বাড়ির জমিদারিরও পতন হয়।

বর্তমান অবস্থা 
বর্তমান সময়ে জমিদার বাড়িটি অযত্ন ও অবহেলার কারণে ধ্বংসের মুখে রয়েছে। এবং জমিদার বাড়িটিতে গাছপালা ও লতাপাতায় জড়িয়ে রয়েছে।

চিত্রশালা

আরও দেখুন 
 বাংলাদেশের প্রত্নতাত্ত্বিক স্থানের তালিকা
 জমিদার বাড়ি

তথ্যসূত্র 

চাঁপাইনবাবগঞ্জ জেলার প্রত্নতাত্ত্বিক স্থাপনা
চাঁপাইনবাবগঞ্জ জেলার দর্শনীয় স্থান
শিবগঞ্জ উপজেলা, চাঁপাইনবাবগঞ্জ
ঐতিহাসিক স্থান
জমিদার বাড়ি
হ্যারিয়ার (কুকুর)

হ্যারিয়ার হচ্ছে এক প্রজাতির শিকারী কুকুর যেটি সাধারণতঃ খরগোশ শিকারের ক্ষেত্রে শিকারকে ধাওয়া করার জন্য ব্যবহার করা হয়। মাঝারী আকৃতির এই কুকুরটির মূল আবাস যুক্তরাজ্য।

ইতিহাস 

কুকুরের এই জাতটি ১৮৮৫ সালে আমেরিকান কেনল ক্লাব কর্তৃক স্বীকৃতি দেয়া হয় এবং এটি শিকারী কুকুর দলে শ্রেণীবদ্ধ করা হয়।

উইলিয়াম সামারভিলের ১৭৩৫ সালের একটি রচনায় হ্যারিয়ারের বিবরণ পাওয়া যায় এভাবেঃ

তথ্যসূত্র

বহিঃসংযোগ 

কুকুর
ভুলের চেয়েও ভুল

ভুলের চেয়েও ভুল (ইংরেজিঃ Wronger than wrong) হল এক ধরনের ভুল, যা আইজাক আসিমভের প্রবন্ধ সংগ্রহ দ্য রিলেটেভিটি অব রং-এ আলোচিত হয়েছে। মাইকেল শেরমার এই তত্ত্বকে আসিমভের স্বত:সিদ্ধ হিসেবে (যুক্তি/প্রমাণ ব্যতিরেকে যা সত্য বলে গৃহীত হয়) বর্ণনা করেছেন। দুইটা ভুলের মধ্যে যেটা অধিকতর ভুল; সেটাকেই "ভুলের চেয়েও ভুল" বলে অভিহিত করা হয়। যেমনটা আসিমভ বলেছেন:

আসিমভ বর্ণনা করেছেন, বিজ্ঞান প্রগতিশীল ও ক্রমবর্ধমান। এমনকি যদিও বিজ্ঞানের কিছু তত্ব পরে ভুল প্রমাণিত হয়; তাহলে বিজ্ঞানের এই যে ভুলের সংখ্যা তা সময়ের সাথে লঘু হচ্ছে। যেহেতু বিজ্ঞান অতীতের ভুল থেকে শিক্ষা নেয়, এবং নিজেকে আরো হালনাগাদ করে। উদাহরণস্বরূপ কৃত্রিম উপগ্রহের মাধ্যমে ডাটা সংগ্রহ করে পৃথিবীর আকার কেমন তা প্রায় নির্ভুলভাবে পরিমাপ করেছে। যা নিখুঁত বৃত্ত থেকে ভিন্ন। ফ্রেডরিক দ্বিতীয় বার্লিন একাডেমীর প্রতিষ্ঠাতা  (মাওপারটুইস আঠারো শতকে বর্ণনা করেছিলেন যে, মেরুর দিকে পৃথিবী হালকা চাপা।

শেরমার বিবৃতিতে বলেছেন ভুলের চেয়েও ভুল হওয়া; বাস্তবে কখনোই ভুল নয় এর চেয়েও খারাপ 

জন জেনকিন্স, দ্য রিলেটিভিটি অব রং বইটি নিরীক্ষণ করে বলছেন, "যেমস্ত বিজ্ঞান বিদ্বেষী বিজ্ঞানকে আক্রমণ করে বলে, তত্ত্ব সবসময় প্রাথমিক একটা বিষয় এবং বিজ্ঞান এখনো সবকিছু জানে না, এদের আক্রমণ থেকে বাচাঁর জন্য এবং আসিমভের বিজ্ঞান বিষয়ক চিন্তা বুঝার জন্য এই বইটি গুরুত্বপূর্ণ"।

আরও দেখুন
 ভ্রান্ত ভারসাম্য

তথ্যসূত্র

ইংরেজি বাক্যাংশ
বিজ্ঞানের দর্শন
বৈজ্ঞানিক পরিভাষা
খাগড়াছড়ি পৌরসভা

খাগড়াছড়ি পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।

আয়তন 
খাগড়াছড়ি পৌরসভার আয়তন ১৩.৫০ বর্গ কিলোমিটার।

অবস্থান ও সীমানা 
খাগড়াছড়ি সদর উপজেলার দক্ষিণ-পশ্চিমাংশে খাগড়াছড়ি পৌরসভার অবস্থান। খাগড়াছড়ি জেলা সদর এ পৌরসভায় অবস্থিত। এ পৌরসভার দক্ষিণে খাগড়াছড়ি সদর ইউনিয়ন, পূর্বে কমলছড়ি ইউনিয়ন ও গোলাবাড়ী ইউনিয়ন এবং উত্তরে ও পশ্চিমে পেরাছড়া ইউনিয়ন অবস্থিত।

প্রতিষ্ঠাকাল 
খাগড়াছড়ি পৌরসভা ১৯৮৪ সালে প্রতিষ্ঠিত হয় এবং ২০০৫ সালে এটি ক শ্রেণীভুক্ত হয়।

প্রশাসনিক এলাকা 
খাগড়াছড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

যোগাযোগ ব্যবস্থা 
খাগড়াছড়ি পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়।

জনসংখ্যার উপাত্ত 
২০২২ সালের পরিসংখ্যান অনুযায়ী পৌরসভার জনসংখ্যা ৫৮,৮৭৫জন। এর মধ্যে ৩৪,৫৬১জন মুসলিম, ১৫,৯২৫জন বৌদ্ধ, ৭,৯৩৬জন হিন্দু, ৪৩৭জন খ্রিস্টান ও ১৬জন অন্যান্য ধর্মের অনুসারী।

শিক্ষার হার
খাগড়াছড়ি পৌরসভার শিক্ষার হার ৮৬.০১%।

অর্থনীতি
কৃষি, ব্যবসা ও বৈদেশিক রেমিটেন্স।

জনপ্রতিনিধি 
 বর্তমান প্রশাসক: নাজমুন আরা

চিত্রশালা

আরও দেখুন 
 খাগড়াছড়ি সদর উপজেলা
 খাগড়াছড়ি সদর থানা
 খাগড়াছড়ি জেলা

তথ্যসূত্র

বহিঃসংযোগ 

খাগড়াছড়ি জেলার পৌরসভা
খাগড়াছড়ি সদর উপজেলা
উইলিয়াম সামারভিল

উইলিয়াম সামারভিল (২ সেপ্টেম্বর ১৬৭৫ - ১৯ জুলাই ১৭৪২) হলেন একজন ইংরেজ কবি।

জীবনী 
তিনি অন্যান্য কবিদের মতো সাহিত্যের প্রতি অতি-আগ্রহী ছিলেন না; বরং খেলাধুলায়, বিশেষতঃ ঘোড়ায় চড়া ও শিকারের প্রতি আকৃষ্ট ছিলেন।

তার বিখ্যাত রচনার নাম ধাওয়া ("The Chace" বা "The Chase"), যেটি বিভিন্ন সময় বেশ কয়েকজন শিল্পী কর্তৃক চিত্রিত হয়েছে।

তথ্যসূত্র

বহিঃসংযোগ 
 William Somervile at the Eighteenth-Century Poetry Archive (ECPA)
 Biography by John Aiken, Select Works of the British Poets (1820) 
 
 
 The Poems of William Somervile Google ebook
 The Chase and Field Sports, by William Somervile, Esq. Includes a sketch of the author's life by Edward Topham
 The Lives of the Most Eminent English Poets, Vol. II by Samuel Johnson Includes a biography of Somervile.

১৬৭৫-এ জন্ম
১৭৪২-এ মৃত্যু
ইংরেজ পুরুষ কবি
টয়োটা হ্যারিয়ার

হলো জাপানী কোম্পানী টয়োটা কর্তৃক উদ্ভাবিত একটি পাঁচ আসনের ক্রসরোড এসইউভি প্রযুক্তির গাড়ী। এটি ডিসেম্বর, ১৯৯৭ সাল থেকে বিক্রি বাজারে পাওয়া যাচ্ছে। সেসময় এটি শুধুমাত্র জাপানের টয়োপেট ডিলারশিপ কর্তৃক বিক্রি করা হতো। আমদানির ক্ষেত্রে মার্চ, ১৯৯৮ থেকে ডিসেম্বর, ২০০৮ সাল পর্যন্ত গাড়িটি লেক্সাস আরএক্স হিসেবে রিব্যাজড হয়ে বিক্রিত হয়।

ইতিহাস

ধরন

তথ্যসূত্র

বহিঃসংযোগ 

 

১৯৯৭-এ প্রতিষ্ঠিত
গাড়ি
২০০০-এর দশকের গাড়ি
২০১০-এর দশকের গাড়ি
২০২০-এর দশকের গাড়ি
মেবল্‌স স্ট্রেঞ্জ প্রেডিকামেন্ট

মেবল্‌স স্ট্রেঞ্জ প্রেডিকামেন্ট () হল মেবল নরম্যান্ড পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে চলচ্চিত্রটি প্রযোজনা করেছেন ম্যাক সিনেট এবং চিত্রনাট্য লিখেছেন রিড হস্টিস। এতে প্রধান চরিত্রে অভিনয় করেন মেবল নরম্যান্ড ও চার্লি চ্যাপলিন। এটি প্রথম চলচ্চিত্র যেখানে চ্যাপলিন প্রথমবারের মত দ্য ট্রাম্প চরিত্রে অভিনয় করেন।

কাহিনী সংক্ষেপ

একটি হোটেলের লবিতে দ্য ট্রাম্প মদ্যপ হয়ে পড়ে যায়। হোটেলের বেয়াড়া তাকে চেয়ারে বসিয়ে দেয়। সে চেয়ারে বসে থেকে সেখানে আসা মহিলাদের সাথে কপট আচরণ করে। এই মুহূর্তে মেবল তার প্রেমিকের সাথে দেখা করে কুকুর নিয়ে হোটেলে আসে। ট্রাম্প কুকুরের লেজ ধরে টানাটানি করে আবার মেঝেতে পরে যায়। হোটেলের বেয়াড়া তাকে আবার বসিয়ে দেয়। মেবল তার কক্ষে চলে যায়। কিছুক্ষণ পরে ট্রাম্প অপর একজন মহিলার পিছু নিয়ে হোটেলের করিডোরে যায়। সেখানে মেবলের কক্ষের সামনে গিয়ে সেখানে মেবলকে দেখতে পায়। মেবল বল নিতে ঘরের ঘরের পোশাকে বাইরে আসলে তার কুকুর তার দড়ি দিয়ে ভিতর থেকে দরজা আটকে দেয়। মেবল ট্রাম্পকে দেখে অপর একটি কক্ষে ঢুকে যায় এবং খাটের নিচে আশ্রয় নেয়। সেই কক্ষে এক বয়স্ক লোক ছিল। ট্রাম্প মেবলকে না পেয়ে বেড়িয়ে যায়। সেই কক্ষের লোকটির স্ত্রী ঘরে ঢুকে মেবলকে দেখে মেবল ও তার স্বামীকে মারতে শুরু করে ও মেবলকে ঘর থেকে বের করে দেয়। ট্রাম্প মেবলকে দেখে আবার তার দিকে আসলে মেবলের প্রেমিক তাকে দূরে সরিয়ে দেয়।

কুশীলব

 মেবল নরম্যান্ড - মেবল
 চার্লি চ্যাপলিন - দ্য ট্রাম্প
 চেস্টার কঙ্কলিন - স্বামী
 অ্যালিস ডেভেনপোর্ট - স্ত্রী
 হ্যারি ম্যাককয় - মেবলের প্রেমিক
 অ্যাল সেন্ট জন - হোটেলের ব্যবস্থাপক
 বিলি গিলবার্ট - বেল বয়
 হ্যাঙ্ক মান - হোটেলের অতিথি
 হেনরি লেরম্যান - লবিতে হোটেলের অতিথি

আরও দেখুন
 চার্লি চ্যাপলিনের চলচ্চিত্র তালিকা

তথ্যসূত্র

বহিঃসংযোগ

 
 
 
 

১৯১৪-এর চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
১৯১০-এর দশকের হাস্যরসাত্মক চলচ্চিত্র
কিস্টোন স্টুডিওজের চলচ্চিত্র
মার্কিন চলচ্চিত্র
মার্কিন হাস্যরসাত্মক চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন সাদাকালো চলচ্চিত্র
ম্যাক সিনেট প্রযোজিত চলচ্চিত্র
মেবল নরম্যান্ড পরিচালিত চলচ্চিত্র
কক্সবাজার সদর থানা

কক্সবাজার সদর মডেল থানা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি মডেল থানা।

প্রতিষ্ঠাকাল 
কক্সবাজার সদর থানা গঠিত হয় ১৮৫৪ সালে। ২০০৯ সালে দ্বিতীয় দফায় এ থানাকে মডেল থানা হিসেবে ঘোষণা করা হয়। ২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) এই থানাকে বিভক্ত করে ঈদগাঁও থানা নামে নতুন থানা গঠন করার প্রস্তাব অনুমোদন দেয়।

প্রশাসনিক এলাকাসমূহ 
কক্সবাজার সদর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন।

পৌরসভা:
 কক্সবাজার

ইউনিয়নসমূহ:
 ৬নং চৌফলদণ্ডী
 ৭নং ভারুয়াখালী
 ৮নং পাটালি মাছুয়াখালী
 ৯নং খুরুশকুল
 ১০নং ঝিলংজা

আরও দেখুন 
 কক্সবাজার সদর উপজেলা
 কক্সবাজার জেলা

তথ্যসূত্র

বহিঃসংযোগ 

কক্সবাজার জেলার থানা
কক্সবাজার সদর উপজেলা
কেলি ম্যারি ট্রান

কেলি ম্যারি ট্রান (জন্মঃ- জানুয়ারী ১৭, ১৯৮৯) একজন মার্কিন চলচ্চিত্র অভিনেত্রী।  তিনি কিছু সংখ্যাক সংক্ষিপ্ত চলচ্চিত্র এবং ছোট পর্দার ধারাবাহিক সমূহে বিভিন্ন চরিত্রে অভিনয় করেছেন, এবং মূলত এই কারণেই তিনি কল্পকাহিনী সমৃদ্ধ আসন্ন জনপ্রিয় মার্কিন চলচ্চিত্র ধারাবাহিক "স্টার ওয়্যারস" এর এবারের পর্ব  স্টার ওয়্যারস: দ্য লাস্ট জেদি চলচ্চিত্রে "রোজ টিকো" চরিত্রে অভিনয় করার জন্য উপযুক্ত অভিনেত্রী হিসেবে প্রযোজক এবং পরিচালকের নজরে আসেন।

প্রাথমিক জীবন
কেলি ম্যারি ট্রানের জন্ম ১৯৮৯ সালের ১৭ই জানুয়ারী, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়াগো শহরে।.

চলচ্চিত্র সমূহ

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর অভিনেত্রী
সান ডিয়াগোর অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ভিয়েতনামি বংশোদ্ভূত মার্কিন ব্যক্তি
আপরাইট সিটিজেনস ব্রিজ মঞ্চায়নের অভিনেত্রী
১৯৮৯-এ জন্ম
২১শ শতাব্দীর মার্কিন অভিনেত্রী
মার্কিন কণ্ঠাভিনেত্রী
সান ডিয়েগোর অভিনেত্রী
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
২১শ শতাব্দীর মার্কিন কৌতুকাভিনয়শিল্পী
বাংলাদেশ ব্যাংকের গভর্নরদের তালিকা

বাংলাদেশের কেন্দ্রীয় ব্যাংকটিই বাংলাদেশ ব্যাংক নামে পরিচিত। এটি বাংলাদেশ ব্যাংক অধ্যাদেশ, ১৯৭২ এর অধীনে ১৯৭১ সালের ১৬ ডিসেম্বর তারিখে প্রতিষ্ঠিত হয়। এই ব্যাংকটির মূল কার্যনির্বাহী প্রধানকে ‘গভর্নর’ হিসাবে আখ্যায়িত করা হয়। সর্বশেষ গভর্নর আবদুর রউফ তালুকদার ৯ আগস্ট ২০২৪ তারিখ পদত্যাগ করলে পরবর্তীতে আহসান এইচ মনসুর গভর্নর পদে নিয়োগ পান; এছাড়াও ইতিপূর্বে আরো এগারো জন বিশিষ্ট অর্থনীতিবিদগণ এই পদ অলংকৃত করেছেন।

গভর্নরদের তালিকা 
১৯৭২ সালের ১৮ জানুয়ারি তারিখ এ. এন. এম. হামিদুল্লাহ্‌ বাংলাদেশ ব্যাংকের প্রথম গভর্নর হিসাবে নিয়োগ লাভ করেন। ১৯ নভেম্বর ১৯৭৪ থেকে ১৩ জুলাই ১৯৭৬ সাল পর্যন্ত দায়িত্বপালনকারী এ. কে. নাজিরউদ্দীন আহমেদ ছিলেন সবচেয়ে স্বল্প সময়ের জন্য দায়িত্ব প্রাপ্ত গভর্নর এবং ১৩ জুলাই ১৯৭৬ থেকে ১২ এপ্রিল ১৯৮৭ সাল পর্যন্ত দায়িত্বে থাকা মোঃ নূরুল ইসলাম হচ্ছেন সবচেয়ে দীর্ঘ সময় দায়িত্বপালনকারী।

আরও দেখুন 
 বাংলাদেশ ব্যাংক

তথ্যসূত্র

বহিঃসংযোগ 
 বাংলাদেশ ব্যাংক-এর ওয়েব সাইটে প্রদর্শিত 'গভর্নর'দের তালিকা।

বাংলাদেশ ব্যাংকের গভর্নর
বাংলাদেশে ব্যাংকিং
কেন্দ্রীয় ব্যাংক কর্মকর্তাদের তালিকা
বাংলাদেশের অর্থনীতি সম্পর্কিত তালিকা
পেশা অনুযায়ী বাংলাদেশী ব্যক্তিবর্গের তালিকা
লেফটেন্যান্ট গভর্নর

লেফটেন্যান্ট গভর্নর হল এমন একটি শাসনতান্ত্রিক পদবীধারী ব্যক্তি, যিনি গভর্নর জেনারেলের পক্ষে কোন দেশ বা অঞ্চলের শাসন কার্য পরিচালনার জন্য দায়িত্ব প্রাপ্ত এবং এই কার্য-পরিচালনার জন্য তিনি তার নিকট দায়ী থাকেন। উদাহরণস্বরূপ, ব্রিটিশ শাসনামলের এক পর্যায়ে, বাংলাদেশ যখন বেঙ্গল প্রেসিডেন্সি হিসাবে পরিচালিত হতো, সেসময় ভারতের গভর্নর জেনারেলের প্রতিনিধি হিসাবে এই অঞ্চলের দায়িত্বে ছিলেন একজন লেফটেন্যান্ট গভর্নর।

বর্তমানে বিভিন্ন দেশে

ভারত 
ভারতে বর্তমানে লেফটেন্যান্ট গভর্নরের পদ চালু রয়েছে এবং ভারতের কেন্দ্র শাসিত এলাকাগুলি ও রাজ্যে লেফটেন্যান্ট গভর্নর হিসাবে নিয়োগ দেন রাষ্ট্রপতি।

আরও দেখুন 
 গভর্নর জেনারেল
 বেঙ্গল প্রেসিডেন্সি

তথ্যসূত্র

বহিঃসংযোগ 
 লেফটেন্যান্ট গভর্নর - বাংলাপিডিয়া হতে সংকলিত নিবন্ধ।

সরকারি কর্মকর্তা
কর্তৃত্বমূলক পদ
আক তাপা

আক তাপা কুন্দ গজর থেকে শুরু করে হযরত ইমাম গ্রাম পর্যন্ত বিস্তৃত একটি গ্রাম। এটি হযরত ইমাম গ্রাম থেকে ১০ মাইল দুরে অবস্থিত। এখানকার জনসংখ্যার ২৫ উজবেক পরিবার বসবাস করে থাকে।

আরো দেখুন 
 বাদাখশন প্রদেশ

তথ্যসূত্র 

বাদাখশন প্রদেশের জনবহুল এলাকা
আলিম দারা

আলিম দারা আফগানিস্তানের বাদাখশন প্রদেশ এর একটি গ্রাম যেটি পূর্বে তালিখান থেকে ফয়েজাবাদ রাস্তা পর্যন্ত প্রথম বিরামপথ ছিল। বিংশ শতাব্দীর শুরুর দিকে, এখানে প্রায় ৩০০ টি পরিবারের স্থায়ী জনসংখ্যা বসতি রয়েছে বলা হয়। এছাড়াও এলাকাটিতে মৌসুমী চাষাবাদ, একটি জলপ্রবাহ এবং খাল অন্তর্ভুক্ত রয়েছে।

আরো দেখুন 
 বাদাখশন প্রদেশ

তথ্যসূত্র 

বাদাখশন প্রদেশের জনবহুল এলাকা
আলতান জালাব

আলতান জালাব আফগানিস্তান এর বাদাখশন প্রদেশের একটি গ্রাম। বিংশ শতাব্দীর শেষের দিকে, এটি জালালাবাদ-ফয়জাবাদ-রাস্তক রোডের ৩০ তম অগ্রগমনশীল পথ হিসেবে সীমানা নির্ধারিত হয় এবং ফাইজাবাদ ও রাস্তকের মধ্যে প্রায় অর্ধেক সীমানা হিসেবে বিবেচিত ছিল। এই এলাকাটিকে শহরের বিস্তৃত ধ্বংসাবশেষস্থল এবং কাল-ই-জাফরের দুর্গ অবস্থান করছে বলেও উল্লেখ করা হয়ে থাকে। সাম্প্রতিক সময়ে, আলতান জালাবকে ফয়জাবাদ থেকে প্রায় ২৭ মাইল দক্ষিণ-পশ্চিমের একটি ছোট্ট শহর হিসেবেও অভিহিত করা হয়েছে। এটির কাছাকাছি একটি জলপ্রবাহ রয়েছে।

আরো দেখুন 
 বাদাখশন প্রদেশ

তথ্যসূত্র 

বাদাখশন প্রদেশের জনবহুল এলাকা
আলীবর্দীর সমাধি

আলীবর্দীর সমাধি পশ্চিমবঙ্গের মুর্শিদাবাদে খুশবাগ নামে পরিচিত বাগান কমপ্লেক্সের মধ্যে অবস্থিত। নদীর তীর থেকে প্রায় এক কিমি দূরে লালবাগ সদরঘাটের বিপরীতে এর অবস্থান। আলীবর্দীর পাশেই প্রিয় দৌহিত্র সিরাজের সমাধি। সিরাজের পদপ্রান্তে বেগম লুৎফা। পূর্ব পাশে শায়িত আছেন সিরাজের ভ্রাতা মির্জা মেহেদি, যাঁকে সিরাজের মতোই নিষ্ঠুরভাবে হত্যা করা হয়েছিল।

ইতিহাস 
আলীবর্দী খা ৮০ বছর বয়সে ১৭৫৬ সালের ১০ এপ্রিল (৯ রজব, ১১৬৯ হি.) তারিখে মারা যান এবং খুশবাগের (আনন্দ উদ্যান) বাইরে দেয়াল ঘেরা আঙ্গিনার মধ্যে তার মায়ের কবরের কাছে একটি আবদ্ধ উঁচু ভিতের মধ্যে তাকে সমাহিত করা হয়। নওয়াব সিরাজউদ্দৌলা এ স্থানে আলীবর্দী এবং তার পরিবারবর্গের জন্য একটি সমাধিসৌধ নিমার্ণ করেন। ফলে খুশবাগের পরিধি বৃদ্ধি পায়। তার শবদেহ পূর্বের কবর থেকে তুলে এনে বর্তমান কবরে সমাহিত করা হয়। চমকপ্রদ এ বাগান কমপ্লেক্সটি তিনটি দেয়াল ঘেরা আঙ্গিনার সমন্বয়ে তৈরি। মাঝের দেয়াল ঘেরা আঙ্গিনাটিতে সমাধিসৌধটি অবস্থিত, যা আলীবর্দী খান, তার দৌহিত্র সিরাজউদ্দৌলা এবং তাদের পরিবারের প্রধান ব্যক্তিবর্গের কবর ধারণ করে আছে।

সমাধিটি ইটের তৈরী, যার মধ্যে খুব কমই রয়েছে প্রাচ্যের স্থাপত্যিক অবয়ব। এর চারকোণে নির্মিত চারটি ছোট মিনার এবং অভিক্ষিপ্ত ছাঁইচ বাদ দিলে এটি ব্রিটিশ রীতির বাংলোর সাথে সাদৃশ্যপূর্ণ। সমাধিটি বর্গাকৃতির, সমান্তরাল ছাদ বিশিষ্ট ইমারত এবং ভূমি স্তর থেকে ২ ফুট উঁচুতে অবস্থিত, এবং পূর্ব ও পশ্চিম দিকের দুটি ছোট সিঁড়ি দিয়ে উপরে পৌঁছানো যায়। এ ছাড়া সমাধিটির খিলান দ্বারা নির্মিত বারান্দা পরিবেষ্টিত প্রত্যেক দিকে পাঁচটি করে খিলান পথ রয়েছে, এরপরই মাঝখানে একটি বর্গাকৃতি কক্ষের অবস্থান, যা আলীবর্দী খানের কবরকে ধারণ করে আছে। এ সমাধির অভ্যন্তরভাগের স্থাপনা ঢাকার পরিবিবির সমাধির হুবহু অনুরূপ বলেই মনে হয়।

তথ্যসূত্র 

সমাধিস্থল
আম্বারান

আম্বারান () আফগানিস্তানের বাদাখশন প্রদেশের উত্তর-পূর্বাঞ্চলীয় অঞ্চলের খওয়ান জেলার একটি গ্রাম। গ্রামটি প্রাকৃতিক সৌন্দর্যের পাশাপাশি কৃষিতে সমৃদ্ধশালী।

আরো দেখুন 
 বাদাখশন প্রদেশ

তথ্যসূত্র 

বাদাখশন প্রদেশের জনবহুল এলাকা
জন পিটার গ্রান্ট

স্যার জন পিটার গ্রান্ট জিসিএমজি, কেজিবি (২৮ নভেম্বর ১৮০৭ – ৬ জানুয়ারি ১৮৯৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির দ্বিতীয় লেফটেন্যান্ট গভর্নর। তিনি ১৮৫৯ সাল থেকে ১৮৬২ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।

জন্ম ও প্রাথমিক জীবন

আরও দেখুন 
 লেফটেন্যান্ট গভর্নর;
 বেঙ্গল প্রেসিডেন্সি।

তথ্যসূত্র

আরও পড়ুন

বহিঃসংযোগ 
 লেফটেন্যান্ট গভর্নর - বাংলাপিডিয়া হতে সংকলিত নিবন্ধ।

১৮০৭-এ জন্ম
১৮৯৩-এ মৃত্যু
বাংলার লেফটেন্যান্ট গভর্নর
এডিনবরা বিশ্ববিদ্যালয়ের প্রাক্তন শিক্ষার্থী
নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
সেসিল বিডন

স্যার সেসিল বীডন কেসিএসআই (১৮১৬ – ১৮৮০) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির তৃতীয় লেফটেন্যান্ট গভর্নর। তিনি ১৮৬২ সাল থেকে ১৮৬৬ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।

জন্ম ও প্রাথমিক জীবন

আরও দেখুন 
 লেফটেন্যান্ট গভর্নর;
 বেঙ্গল প্রেসিডেন্সি;
 বাংলার গভর্নরদের তালিকা।

তথ্যসূত্র

আরও পড়ুন

বহিঃসংযোগ 
 লেফটেন্যান্ট গভর্নর - বাংলাপিডিয়া হতে সংকলিত নিবন্ধ।

১৮১৬-এ জন্ম
১৮৮০-এ মৃত্যু
বাংলার লেফটেন্যান্ট গভর্নর
শ্রেসবারি স্কুলে শিক্ষিত ব্যক্তি
রামগড় পৌরসভা

রামগড় পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।

আয়তন 
রামগড় পৌরসভার আয়তন ২০.৮৭ বর্গ কিলোমিটার।

অবস্থান ও সীমানা 
রামগড় উপজেলার উত্তর-পশ্চিমাংশে রামগড় পৌরসভার অবস্থান। এ পৌরসভার পূর্বে ও দক্ষিণে রামগড় ইউনিয়ন, পশ্চিমে চট্টগ্রাম জেলার ফটিকছড়ি উপজেলার বাগানবাজার ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত।

প্রতিষ্ঠাকাল 
রামগড় পৌরসভা ২০০১ সালে প্রতিষ্ঠিত হয়। রামগড় পৌরসভাটি 'খ' শ্রেণিভুক্ত।

প্রশাসনিক এলাকা 
রামগড় পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগড় থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

যোগাযোগ ব্যবস্থা 
রামগড় পৌরসভায় যোগাযোগের প্রধান সড়ক চট্টগ্রাম-রামগড় মহাসড়ক এবং মীরসরাই-রামগড় সড়ক। সব ধরনের যানবাহনে যোগাযোগ করা যায়।

জনসংখ্যার উপাত্ত 
২০২২ সালের পরিসংখ্যান অনুযায়ী পৌরসভার জনসংখ্যা ২৮,২০৫জন। এর মধ্যে জন ২০,৮২৯মুসলিম, ৪,৭৯৩জন হিন্দু, ২,২৯৬জন বৌদ্ধ, ১৪২জন খ্রিস্টান ও ১৪৫জন অন্যান্য ধর্মের অনুসারী।

শিক্ষার হার
রামগড় পৌরসভার শিক্ষার হার ৬০%।

অর্থনীতি
কৃষি, ব্যবসা ও বৈদেশিক রেমিটেন্স।

জনপ্রতিনিধি 
 বর্তমান মেয়র: রফিকুল আলম কামাল

আরও দেখুন 
 রামগড় উপজেলা
 রামগড় থানা
 খাগড়াছড়ি জেলা

তথ্যসূত্র

বহিঃসংযোগ 

খাগড়াছড়ি জেলার পৌরসভা
রামগড় উপজেলা
ভোক্তা ইলেকট্রনিক্‌স

ভোক্তা ইলেকট্রনিক্‌স ( বা Home electronics) বলতে ব্যক্তিগত বাসাবাড়িতে প্রাত্যহিক কাজে ব্যবহৃত অ্যানলগ বা ডিজিটাল ইলেকট্রনিক যন্ত্রসমূহকে বোঝায়। এধরনের যন্ত্রগুলি বিনোদন (যেমন- সমতল পর্দার টেলিভিশন, ডিভিডি প্লেয়ার, ভিডিও গেম, দূর-নিয়ন্ত্রিত খেলনা গাড়ি, ইত্যাদি), যোগাযোগ (যেমন - টেলিফোন, মোবাইল ফোন, ল্যাপটপ, ইত্যাদি) এবং বাসাবাড়িভিত্তিক কার্যালয়ের কাজ (যেমন- ডেস্কটপ কম্পিউটার, প্রিন্টার, কাগজ-কাটার যন্ত্র, ইত্যাদি) -- এসব কাজে ব্যবহৃত হয়।

২০১০-এর দশকে এসে ভোক্তা ইলেকট্রনিক্‌সের বিভিন্ন যন্ত্র ডিজিটাল প্রযুক্তির উপর ভিত্তি করে উৎপাদন করা হচ্ছে। এই নতুন ধারাটিকে তথ্য প্রযুক্তির ভোক্তায়ন বলে অভিহিত করা হচ্ছে।

ভোক্তা ইলেকট্রনিক দ্রব্যগুলির একটি বৈশিষ্ট্য হচ্ছে এগুলির দাম সময়ের সাথে সাথে ক্রমাগতভাবে হ্রাস পায়। এগুলিতে ব্যবহৃত অর্ধপরিবাহী মাইক্রোপ্রসেসরগুলির উৎপাদন খরচ মুরের সূত্র অনুযায়ী দিন দিন হ্রাস পাচ্ছে। এছাড়া স্বয়ংক্রিয় উৎপাদন ব্যবস্থা, কম খরচে বিদেশী শ্রমের ব্যবহার, ইত্যাদিও এগুলির মূল্যহ্রাসের অন্যতম কারণ।

আজকাল এইসব যন্ত্রগুলির বেশিরভাগই ওয়াইফাই, ব্লুটুথ বা অন্য প্রযুক্তি ব্যবহার করে ইন্টারনেটের সাথে যুক্ত হতে পারে।

এই ইলেকট্রনিক দ্রব্যগুলি বাস্তব বিশ্বে অবস্থিত দোকানের পাশাপাশি ইন্টারনেটেও বেচাকেনা করা হচ্ছে।

ভোক্তা ইলেকট্রনিক দ্রব্যের বিক্রি জ্যামিতিক হারে বেড়ে গেছে বলে এগুলি যখন ব্যবহার শেষে পরিত্যক্ত হয়, তখন প্রাকৃতিক পরিবেশের ওপর এ জাতীয় 
ইলেকট্রনিক বর্জ্যের নেতিবাচক প্রভাব দিন দিন বৃদ্ধি পাচ্ছে।

ভোক্তা ইলেকট্রনীয় দ্রব্য
ইলেকট্রনীয় দ্রব্য শিল্প
ইলেকট্রনিক বর্জ্য

ইলেকট্রনিক বর্জ্য বা ই-বর্জ্য ( বা E-waste) বলতে পরিত্যক্ত বৈদ্যুতিক বা ইলেকট্রনিক সরঞ্জাম বা
পরিত্যক্ত যন্ত্রপাতি বোঝায়। এগুলি মূলত ভোক্তার বাসাবাড়িতে ব্যবহৃত বৈদ্যুতিক ও ইলেকট্রনিক যন্ত্রপাতি, যেমন- ফ্রিজ, ক্যামেরা, মাইক্রোওয়েভ, কাপড় ধোয়ার ও শুকানোর যন্ত্র, টেলিভিশন, কম্পিউটার, মোবাইল ফোন, ইত্যাদি। উন্নয়নশীল দেশগুলিতে ইলেকট্রনিক বর্জ্যের নিয়মনীতিহীন ব্যবস্থাপনা ও প্রক্রিয়াকরণ থেকে মানবস্বাস্থ্যের উপর বিরূপ প্রভাব পড়তে পারে এবং পরিবেশ দূষণ হতে পারে।
 
কম্পিউটারের সিপিইউ বা কেন্দ্রীয় প্রক্রিয়াকরণ যন্ত্রাংশটির মত কিছু কিছু ইলেকট্রনিক যন্ত্রাংশে সীসা, ক্যাডমিয়াম, বেরিলিয়াম, ক্রোমিয়াম, ইত্যাদির মত ক্ষতিকর পদার্থ থাকা সম্ভব। উন্নয়নশীল দেশের ইলেকট্রনিক বর্জ্য ব্যবস্থাপনায় জড়িত শ্রমিক সম্প্রদায়ের স্বাস্থ্যের ঝুঁকি অনেক বেশি। এসমস্ত বর্জ্য পুনঃচক্রায়ন প্রক্রিয়াতে শ্রমিকেরা ভারী ধাতুর সংস্পর্শে যেন না আসে, সে ব্যাপারে অত্যন্ত যত্নবান হওয়া উচিত।

বিশ্বব্যাপী ইলেক্ট্রনিক বর্জ্যের পরিমাণ 
২০১৪ সালে জাপানে অবস্থিত জাতিসংঘ বিশ্ববিদ্যালয় “The Global E-waste Monitor 2014: Quantities, Flows and Resources” শীর্ষক একটি প্রতিবেদন প্রকাশ করে, যাতে বলা হয় যে বিশ্বে প্রতিবছর ৪ কোটি টনেরও বেশি ইলেকট্রনিক বর্জ্য উৎপাদিত হয়। মার্কিন যুক্তরাষ্ট্র ও গণচীন – এই দুইটি দেশ সারা বিশ্বের ই-বর্জ্যের এক-তৃতীয়াংশ উৎপাদন করে। এইসব ই-বর্জ্যে অনেক অর্থনৈতিকভাবে গুরুত্বপূর্ণ ধাতু ও অন্যান্য উপাদান আছে, যেগুলি পুনঃচক্রায়ন করা সম্ভব। লোহা, তামা, সোনা, রূপা, অ্যালুমিনিয়াম, প্যালাডিয়াম ও পুনর্ব্যবহারযোগ্য অন্যান্য উপাদানগুলির মোট মূল্য ৫২০০ কোটি মার্কিন ডলারেরও বেশি।

বাংলাদেশে ইলেকট্রনিক বর্জ্য 
বাংলাদেশে গত ২১ বছরে মোবাইল ফোন থেকে ১০,৫০৪ মেট্রিকটন বিষাক্ত ইলেকট্রনিক বর্জ্য উৎপন্ন হয়েছে।

তথ্যসূত্র 

 
পেশাগত নিরাপত্তা ও সুস্বাস্থ্য
বৈদ্যুতিক চুম্বক

বৈদ্যুতিক চুম্বক () বলতে এমন এক ধরনের চুম্বককে বোঝায় যার চৌম্বকীয় ক্ষেত্রটি বৈদ্যুতিক প্রবাহের কারণে সৃষ্ট হয়। বিদ্যুৎপ্রবাহ বন্ধ হয়ে গেলে চৌম্বকীয় ক্ষেত্রটিও বিনষ্ট হয়ে যায়। সাধারণত অন্তরিত বিদ্যুৎ পরিবাহী তারকে কুণ্ডলী বা কয়েলের মতো পেঁচিয়ে বৈদ্যুতিক চুম্বক তৈরি করা হয়। কুণ্ডলীর মধ্য দিয়ে বিদ্যুৎ প্রবাহিত হলে কুণ্ডলীটির ভেতরের শূন্যস্থানে একটি চৌম্বকীয় ক্ষেত্রের সৃষ্টি হয়। অনেক সময় তারটিকে  অয়শ্চুম্বকীয় উপাদান (ferromagnetic material) দিয়ে তৈরি (যেমন লোহা) একটি চৌম্বকীয় মোচার চারপাশে পেঁচানো হয়। এই চৌম্বকীয় মোচাটি চৌম্বক প্রবাহগুলির ঘনত্ব বৃদ্ধি করে এবং এর ফলে বৈদ্যুতিক চুম্বকটি আরও শক্তিশালী হয়।   
স্থায়ী চুম্বকের তুলনায় অস্থায়ী বৈদ্যুতক চুম্বক ব্যবহারের মূল সুবিধাটি হচ্ছে কুণ্ডলীর প্যাঁচের মধ্যে বৈদ্যুতিক প্রবাহের পরিমাণ কম-বেশি করে দ্রুত এর চৌম্বক ক্ষেত্রটি পরিবর্তন করা সম্ভব। তবে স্থায়ী চুম্বকে কোন শক্তির প্রয়োজন হয় না, কিন্তু বৈদ্যুতিক চুম্বকে সর্বদা বিদ্যুৎপ্রবাহ বজায় রাখতে হয়।

বৈদ্যুতিক চুম্বক বিভিন্ন বৈদ্যুতিক যন্ত্র বা যন্ত্রাংশে ব্যাপকভাবে ব্যবহার করা হয়। এদের মধ্যে আছে বৈদ্যুতিক মোটর, জেনারেটর, রিলে, লাউডস্পিকার, হার্ড ডিস্ক, ম্যাগনেটিক রেসোনেন্স ইমেজিং যন্ত্র, বৈজ্ঞানিক সরঞ্জাম, ইত্যাদি। এছাড়া ভারী লোহানির্মিত বস্তু উত্তোলন ও সরানোর জন্য বৈদ্যুতিক চুম্বক ব্যবহার করা হয়।

তথ্যসূত্র

চুম্বকের প্রকার
তড়িৎচুম্বকত্ব
ডিসেম্বর ২০১৭

ডিসেম্বর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

২৪ ডিসেম্বর ২০১৮ (রবিবার) 
 ঢাকায় অনুষ্ঠিত ১ম সাফ অনূর্ধ্ব ১৫ নারী চ্যাম্পিয়নশিপ শিরোপা জয় করেছে বাংলাদেশ অনূর্ধ্ব ১৫ নারী দল

মৃত্যু

৪ ডিসেম্বর ২০১৭ (সোমবার) 
 ইয়েমেনের সাবেক রাষ্ট্রপতি আলী আবদুল্লাহ সালেহ হুতি বিদ্রোহীদের হামলায় নিহত হয়েছেন।

তথ্যসূত্র 

ডিসেম্বর
২০১৭
সংকেত প্রক্রিয়াজাতকরণ

সংকেত প্রক্রিয়াজাতকরণ () বলতে সংকেতসমূহের বিশ্লেষণ, সংশ্লেষণ এবং পরিবর্তনসাধনকে বোঝানো হয়। এখানে “সংকেত” বলতে বাস্তব বিশ্বের কোন ঘটনার আচরণ বা বৈশিষ্ট্যসমূহ (যেমন শব্দ, চিত্র, জীববৈজ্ঞানিক পরিমাপসমূহ, ইত্যাদি) সম্পর্কে তথ্যাদিকে প্রতিনিধিত্বকারী গাণিতিক ফাংশনকে বোঝানো হয়। সংকেত প্রক্রিয়াজাতকরণ কৌশলগুলি ব্যবহার করে সম্প্রচারিত সংকেতের নির্ভরযোগ্যতা বৃদ্ধি, সংকেত সঞ্চয়ে দক্ষতা বৃদ্ধি, এবং ব্যক্তিমনে সংকেতের মান উন্নয়ন করা হয়। এ ছাড়াও কোন একটি পরিমাপযোগ্য সংকেতের এক বা একাধিক উপাদানকে চিহ্নিত করা ও এগুলির উপর জোর দেওয়ার জন্যও সংকেত প্রক্রিয়াজাতকরণের কৌশলগুলি কাজে লাগে।

ইতিহাস
অ্যালান অপেনহাইম এবং রোনাল্ড শেফারের মতে সংকেত প্রক্রিয়াজাতকরণের মূলনীতিগুলিকে ১৭শ শতকের ধ্রুপদী সাংখ্যিক বিশ্লেষণের কৌশলগুলিতে খুঁজে পাওয়া সম্ভব। তারা আরও বলেন যে এইসব কৌশলের ডিজিটাল মাধ্যমে প্রয়োগ ও উন্নতিসাধন মূলত ১৯৪০ ও ১৯৫০-এর দশকের ডিজিটাল নিয়ন্ত্রক ব্যবস্থাগুলিতে খুঁজে পাওয়া সম্ভব।

বিভিন্ন ধরনের সংকেত 
শব্দ সংকেত, তড়িৎ সংকেত, আ্যনালগ সংকেত, ডিজিটাল সংকেত প্রভৃতি ।

আ্যনালগ সংকেত 
যদি কোন সংকেতের মান , নির্দিষ্ট সীমার মধ্যে যেকোন মান হতে পারে, তবে তাকে আ্যনালগ সংকেত বলে।

ডিজিটাল সংকেত 
কোন সংকেত কে যদি কেবলমাত্র দুইটি মান দ্বারা (যেমনঃ ০ এবং ১ অথবা ৫ভোল্ট এবং ০ ভোল্ট) প্রকাশ করা হয়, তখন সেই সংকেতকে ডিজিটাল সংকেত বলা হয়। উপযুক্ত ব্যবস্থার সাহায্যে যেকোন আ্যনালগ সংকেতকে ডিজিটাল এ রূপান্তর করা যায়, আবার এর বিপরীতটি ও করা যায়।

তথ্যসূত্র

টেলিযোগাযোগ তত্ত্ব
সংকেত প্রক্রিয়াজাতকরণ
গণমাধ্যম প্রযুক্তি
হান্দে এর্চেল

হান্দে এর্চেল (; জন্ম ২৪ নভেম্বর ১৯৯৩) একজন তুর্কি টেলিভিশন অভিনেত্রী ও মডেল। তিনি তুর্কি ধারাবাহিক আশক লাফতান আনলামাজ, সেন কাল কাপিমি ও বামবাশকা বিরি-র শ্রেষ্ঠাংশে অভিনয়ের জন্য সর্বাধিক পরিচিত।

জীবন 
এর্চেল তার দাদা-দাদী অ্যান্ট রোজি এবং আহমেদ বে এর সঙ্গে বেড়ে ওঠেছেন। তার পিতার শখ ছিলো তিনি একজন ডাক্তার হবেন। কিন্তু তিনি একজন অভিনেত্রী ও মডেল হিসেবেই নিজের কর্মজীবন শুরু করেন। ২০১২ সালে তিনি মিস সিভিলিস্টেশন অব দ্য ওয়ার্ল্ড ২০১২ জিতেন এবং জাহিদি ভূমিকায় আর্বিভূত হন টেলিভিশন ধারাবাহিক কালিকুসুতে। তিনি অধিক পরিচিত বুরাক দেনিযের বিপরীতে আশক লাফতান আনলামাজ (২০১৬–২০১৭) এ হায়াৎ উযুন ভূমিকায় প্রধান চরিত্রে অভিনয়ের জন্য, এবং সেলিন ইলমাজ ভূমিকায় গুনেশিন কিজলারি (২০১৫-২০১৬)-এ অভিনয়ের জন্য। বর্তমানে ততিনি হাজল ভূমিকায় স্টার টিভির সিয়াহ ইঞ্চি-এ অভিনয় করছেন।

তার একজন বোন রয়েছে, তার নাম গামজে এর্চেল। তিনি তার পরিবারের কাছে একটি বিড়ালের মতো আদরের তাই তিনি তার ইন্সটাগ্রাম একাউন্টের নামে মিই যোগ করেছেন।

টেলিভিশন ধারাবাহিকের তালিকা

তথ্যসূত্র

বহিঃসংযোগ

 

তুর্কি অভিনেত্রী
তুর্কি মডেল
১৯৯৩-এ জন্ম
জীবিত ব্যক্তি
তুর্কি টেলিভিশন অভিনেত্রী